**GUVERNUL ROMÂNIEI**

**HOTĂRÂRE**

**privind aprobarea Strategiei naționale pentru prevenirea și combaterea violenței sexuale “SINERGIE” 2021-2030 și a Planului de acțiuni pentru implementarea** **Strategiei naționale pentru prevenirea și combaterea violenței sexuale „SINERGIE” 2021-2030**

În temeiul art. 108 din Constituția României, republicată, și al art. 25 lit. e) din OUG nr. 57/2019 privind Codul administrativ.

Având în vedere prevederile art. 4 alin. (1) lit. d) și 8 alin. (31) din Legea nr. 217/2003 pentru prevenirea și combaterea violenței domestice, republicată, cu modificările și completările ulterioare, al art. 4 lit. l) și art. 23 din Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare, și Hotărârea nr. 365/2018 privind aprobarea Strategiei naționale privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2018-2021 și a Planului operațional pentru implementarea Strategiei naționale privind promovarea egalității de șanse și de tratament între femei și bărbați și prevenirea si combaterea violenței domestice pentru perioada 2018 - 2021,

**Guvernul României** adoptă prezenta hotărâre.

**ART. 1**   Se aprobă Strategia națională pentru prevenirea și combaterea violenței sexuale “SINERGIE” 2021-2030, prevăzută în anexa nr. 1.

**ART. 2** Se aprobă Planul de acțiuni pentru implementarea Strategiei naționale pentru prevenirea și combaterea violenței sexuale „SINERGIE” 2021-2030, prevăzut în anexa nr. 2.

**ART. 3** Finanțarea obiectivelor prevăzute în prezenta hotărâre se realizează în limita fondurilor aprobate anual prin legile bugetare anuale, precum și din alte surse legal constituite, potrivit legii.

**ART. 4** Anexele nr. 1 și 2 fac parte integrantă din prezenta hotărâre.

**PRIM - MINISTRU**

**Florin – Vasile CÎȚU**